**ЮГОЗАПАДЕН УНИВЕРСИТЕТ „НЕОФИТ РИЛСКИ“**

**ФИЛОСОФСКИ ФАКУЛТЕТ**

**КАТЕДРА „ФИЛОСОФИЯ“**

**МАГИСТЪРСКА ПРОГРАМА: ФИЛОСОФИЯ И ПСИХОАНАЛИЗА**

**Образователно-квалификационна степен:** магистър

**Професионална квалификация:** Магистър по философия и психоанализа

**Продължителност на обучението**: 4 семестъра

**Форма на обучение**: редовна

**Нац.-Квалификационна рамка:** Ниво 7

**Брой кредити по ECTS:** 120

**Условия за прием**: завършена ОКС „Бакалавър“ и среден успех от дипломата за завършено висше образование не по-нисък от добър .

**АНОТАЦИЯ**

Студентите, обучавани в специалност Философия и психоанализа – Магистър се подготвят за научно-изследователска, специализирана дейност за работа като експерти по социални въпроси, консултанти към издателски центрове и проектни дейности. По време на обучението си студентите придобиват също така знания и компетенции за прилагане на методи и техники за психодиагностична и психопрогностична дейност, за психопрофилактика, психотерапия и психоанализа.

Квалификационната степен „Магистър“ дава възможност за успешна реализация в престижни области на обществения живот като социално управление, социални стратегии за развитие и професионална реализация като експерти и съветници към държавни и частни институции, както към специализирани центрове на държавни ведомства.

Придобилият квалификация „Магистър – Философия и психоанализа“, притежава достатъчно задълбочени и специализирани философски и психоаналитични познания, служи си със съвременни средства за комуникация, ориентира се в съответните интелектуални и социални тенденции.

За тази цел, студентът следва да овладее и да задълбочи знанията, чрез специализирани лекционни курсове, в областта на:

- Психоанализа, Социална психология, Юридическа психология;

- Философска антропология, съвременни социални теории, съвременно значение и евристика на основни философски системи.

Завършилият квалификационно-образователна степен „Магистър“ придобива умения за:

- прилагане придобитите знания, като методология и теория в конкретната си професионална дейност,

- ориентиране в съвременните научни и социални тенденции, анализиране и

 прилагане на евристични, теоретични и практически решения.